PSL เศร้า ปี 58 ขาดทุนเพิ่มเป็น 2.43 พันลบ. จากปีก่อนขาดทุน 80.22 ลบ.
PSL เศร้า ปี 58 ขาดทุนเพิ่มเป็น 2.43 พันลบ. จากปีก่อนขาดทุน 80.22 ลบ. หลังค่าเฉลี่ยดัชนี BDI ปี 58 ผันผวน
9 ก.พ. 2559

บริษัท พรีเชียส ชิพปิ้ง จำกัด (มหาชน) หรือ PSL และบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีผลขาดทุนสุทธิ 2.43 พันล้านบาท หรือขาดทุน 1.82 บาทต่อหุ้น ขาดทุนเพิ่มขึ้น 2924% จากปีก่อนที่มีผลขาดทุนสุทธิ 80.22 ล้านบาท หรือขาดทุน 0.08 บาทต่อหุ้น
โดยปัจจัยที่ส่งผลให้บริษัทขาดทุนต่อเนื่องนั้น เนื่องจากในปี 58 เป็นหนึ่งในปีที่แย่ที่สุดของตลาดเรือเทกอง ค่าเฉลี่ยดัชนี BDI สำหรับทั้งปีอยู่ที่ 719 จุด ซึ่งสูงกว่าตัวเลขดัชนีที่ต่ำที่สุดในอดีตที่ผ่านมาเพียง 4 จุดส่งผลให้มีปริมาณการสั่งต่อเรือใหม่เกือบน้อยที่สุดในประวัติการณ์ การสั่งต่อเรือเดิมก็ถูกทำให้ล่าช้าหรือเลื่อนเวลาออกรับเรือออกไปอันเนื่องมาจากสถานะทางการเงินไม่ว่าของผู้ซื้อหรืออู่ต่อเรือ